ব্রিটিশ ভারতীয় সেনাবাহিনী
ব্রিটিশ ভারতীয় সেনাবাহিনী ছিলো ভারতের ব্রিটিশ শাসনামলের অর্থাৎ ব্রিটিশ ভারতের প্রধান সেনাবাহিনী। ব্রিটিশ সরকার এবং ব্রিটিশ সামরিক কর্মকর্তা দ্বারা পরিচালিত এই বাহিনীতে মূলত ভারতীয় স্থানীয় সৈনিকেরাই সংখ্যায় বেশি ছিলো। এই বাহিনী ১৮৯৫ সালে তৈরি করা হয় ভারতে শাসন করা ব্রিটিশ ইস্ট ইন্ডিয়া কোম্পানির বিভিন্ন প্রেসিডেন্সি আর্মিকে একত্রিত এবং পুনর্গঠিত করে। ভারতীয় ভূখণ্ডকে যে কোনো বহিঃশত্রুর আক্রমণের হাত থেকে রক্ষা করার গুরুদায়িত্ব পালন করতো এই বাহিনী। বিভিন্ন বড় বড় যুদ্ধে এই সেনাবাহিনীর ভূমিকা ছিলো বীরত্বপূর্ণ, বাহিনীটি ছিলো দ্বিতীয় বিশ্বযুদ্ধের যুক্তরাষ্ট্র সেনাবাহিনীর চেয়েও অনেক বড়। ১৯৪৭ সালের ১৪ই আগস্ট এই বাহিনীর এক অংশ নতুন, পৃথক এবং স্বাধীন পাকিস্তান সেনাবাহিনী গঠন করে।